CELEX: 32021R1276
Language: hu
Date: 2021-07-30 00:00:00
Title: A Tanács (EU) 2021/1276 végrehajtási rendelete (2021. július 30.) a nicaraguai helyzetre tekintettel hozott korlátozó intézkedésekről szóló (EU) 2019/1716 rendelet végrehajtásáról

2021.8.2.   
               
               
                  HU
               
               
                  Az Európai Unió Hivatalos Lapja
               
               
                  LI 277/12
               
            
         A TANÁCS (EU) 2021/1276 VÉGREHAJTÁSI RENDELETE
         (2021. július 30.)
         a nicaraguai helyzetre tekintettel hozott korlátozó intézkedésekről szóló (EU) 2019/1716 rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a nicaraguai helyzetre tekintettel hozott korlátozó intézkedésekről szóló, 2019. október 14-i (EU) 2019/1716 tanácsi rendeletre (1) és különösen annak 13. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2019. október 14-én elfogadta a nicaraguai helyzetre tekintettel hozott korlátozó intézkedésekről szóló (EU) 2019/1716 rendeletet.
                  
               
                     (2)
                  
                  
                     Az Unió külügyi és biztonságpolitikai főképviselője (a továbbiakban: a főképviselő) 2021. június 10-én nyilatkozatot adott ki az Unió nevében, amelyben elítélte a nicaraguai hatóságok által az ellenzéki pártok, a média, az újságírók és a médiában dolgozó más személyek, valamint az emberijog-védők és a civil társadalom ellen tett intézkedéseket, beleértve a potenciális elnökjelöltek és az ellenzéki vezetők szisztematikus fogva tartását és letartóztatását. A főképviselő jelezte, hogy a nicaraguai helyzetre tekintettel az Unió készen áll arra, hogy minden eszközt felhasználjon, beleértve újabb korlátozó intézkedések bevezetését is.
                  
               
                     (3)
                  
                  
                     Tekintettel a nicaraguai helyzet folytatódó súlyosságára, nyolc személyt fel kell venni a korlátozó intézkedések hatálya alá tartozó természetes és jogi személyeknek, szervezeteknek és szerveknek az (EU) 2019/1716 rendelet I. mellékletében meghatározott jegyzékébe.
                  
               
                     (4)
                  
                  
                     Az (EU) 2019/1716 rendelet I. mellékletét ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az (EU) 2019/1716 rendelet I. melléklete az e rendelet mellékletében foglaltak szerint módosul.
         
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. július 30-án.
            
               
                  a Tanács részéről
               
               
                  az elnök
               
               G. DOVŽAN
            
         
         
            (1)  HL L 262., 2019.10.15., 1. o.
         
      
      
         
            MELLÉKLET
            A természetes és jogi személyeknek, szervezeteknek és szerveknek az (EU) 2019/1716 rendelet I. mellékletében foglalt jegyzéke a következő személyekkel egészül ki:
            
               
                            
                        
                        
                           Név
                        
                        
                           Azonosító adatok
                        
                        
                           A jegyzékbe vétel okai
                        
                        
                           A jegyzékbe vétel időpontja
                        
                     
                           „7.
                        
                        
                           Rosario Maria MURILLO ZAMBRANA
                           Más néven: Alias: Rosario María MURILLO DE ORTEGA
                        
                        
                           Beosztás(ok): a Nicaraguai Köztársaság alelnöke (2017 óta), Daniel Ortega elnök felesége
                           Születési idő: 1951. június. 22.
                           Születési hely: Managua, Nicaragua
                           Nem: nő
                           Állampolgárság: nicaraguai
                           Útlevélszám: A00000106 (Nicaragua)
                        
                        
                           Nicaragua alelnöke, a nicaraguai first lady és a Szandinista Párt ifjúsági szervezetének (Sandinista Youth) egyik vezetője. Daniel Ortega elnök szerint Rosario María Murillo de Ortega egyenlő arányban osztozik vele a hatalmon. Rosario Maria Murillo Zambrana meghatározó szerepet játszott a Nicaragua Nemzeti Rendőrsége (Nicaraguan National Police) által irányított 2018. évi, ellenzéki tüntetések elfojtásának ösztönzésében és igazolásában. 2021 júniusában nyilvánosan megfenyegette a nicaraguai ellenzéket, továbbá igyekezett lejáratni a független újságírókat.
                           Ennélfogva felelősség terheli a Nicaraguában történt súlyos emberi jogi jogsértésekért, a civil társadalom és a demokratikus ellenzék elnyomásáért és a demokrácia aláásásáért.
                        
                        
                           2021.8.2.
                        
                     
                           8.
                        
                        
                           Gustavo Eduardo PORRAS CORTÉS
                        
                        
                           Beosztás(ok): a Nicaraguai Köztársaság nemzetgyűlésének (National Assembly) elnöke (2017. január óta)
                           Születési idő: 1954. október 11.
                           Születési hely: Managua, Nicaragua
                           Nem: férfi
                           Állampolgárság: nicaraguai
                        
                        
                           2017. január óta a nicaraguai nemzetgyűlés (National Assembly) elnöke, valamint 1996 óta a Szandinista Nemzeti Felszabadítási Front (Sandinista National Liberation Front, FSLN) országos elnökségének tagja. A nicaraguai nemzetgyűlés elnökeként felelős több, elnyomást okozó jogi aktus elfogadásának előmozdításáért, amelyekkel kapcsolatban befolyást gyakorolt; ezek közé tartozik az az amnesztiatörvény, amely kizárja annak lehetőségét, hogy vizsgálat induljon a 2018. évi súlyos emberi jogi jogsértések elkövetőivel szemben, valamint több olyan jogszabály, amely veszélybe sodorja a szabadságot és a demokratikus folyamatokat Nicaraguában.
                           Ennélfogva felelősség terheli a nicaraguai civil társadalommal és demokratikus ellenzékkel szembeni elnyomásért, valamint a nicaraguai demokrácia és jogállamiság súlyos veszélyeztetéséért.
                        
                        
                           2021.8.2.
                        
                     
                           9.
                        
                        
                           Juan Antonio VALLE VALLE
                        
                        
                           Beosztás(ok): a Nicaragua Nemzeti Rendőrség (Nicaraguan National Police) vezetője
                           Rang: rangidős főbiztos
                           Születési idő: 1963. május 4.
                           Születési hely: Matagalpa, Nicaragua
                           Nem: férfi
                           Állampolgárság: nicaraguai
                        
                        
                           A Nicaragua Nemzeti Rendőrség (Nicaraguan National Police, NNP) rangidős főbiztos rangú (második legmagasabb rendfokozat) vezetőjeként és Managua városának vezető pozíciójában betöltött szerepéért Juan Antonio Valle Vallét felelősség terheli a rendszeresen előforduló rendőri brutalitásért és az erőszak túlzott alkalmazásáért, aminek következtében több száz polgári személy vesztette életét, továbbá felelősség terheli az önkényes letartóztatásokért és fogva tartásokért, a véleménynyilvánítás szabadságának megsértéséért, valamint a kormány elleni tüntetések ellehetetlenítéséért.
                           Ennélfogva felelősség terheli a Nicaraguában történt súlyos emberi jogi jogsértésekért, valamint a civil társadalom és a demokratikus ellenzék elnyomásáért.
                        
                        
                           2021.8.2.
                        
                     
                           10.
                        
                        
                           Ana Julia GUIDO OCHOA
                           Más néven: Ana Julia GUIDO DE ROMERO
                        
                        
                           Beosztás(ok): a Nicaraguai Köztársaság legfőbb ügyésze
                           Születési idő: 1959. február 16.
                           Születési hely: Matagalpa, Nicaragua
                           Nem: nő
                           Állampolgárság: nicaraguai
                        
                        
                           Legfőbb ügyészként – azaz az ügyészségi hivatal (Prosecutor Office) legfontosabb tisztviselőjeként – az Ortega-rezsimhez hű Ana Julia Guido Ochoát felelősség terheli számos tüntető és ellenzéki politikus politikai indíttatású büntetőeljárás alá vonásáért. Nevezett személy létrehozott egy olyan különleges ügyosztályt, amely koholt vádakat gyártott a tüntetők ellen, majd vádat emelt ellenük. Ezenkívül felelős az általános választások fő ellenzéki jelöltjének közhivatal viselésétől való eltiltásáért.
                           Ennélfogva felelősség terheli a Nicaraguában történt súlyos emberi jogi jogsértésekért, a civil társadalom és a demokratikus ellenzék elnyomásáért, valamint a demokrácia és a jogállamiság aláásásáért.
                        
                        
                           2021.8.2.
                        
                     
                           11.
                        
                        
                           Fidel de Jesús DOMÍNGUEZ ÁLVAREZ
                        
                        
                           Beosztás(ok): León városának rendőrfőkapitánya, a Nemzeti Rendőrség (National Police) főbiztosa
                           Születési idő: 1960. március 21.
                           Nem: férfi
                           Állampolgárság: nicaraguai
                        
                        
                           Fidel de Jesús Domínguez Alvarez, aki 2018. augusztus 23. óta León városának rendőrfőkapitánya, jó néhány súlyos emberi jogi jogsértésért felelős, különös tekintettel az önkényes letartóztatásokra és fogva tartásokra, beleértve a politikai ellenzék családtagjainak elrablását, az erőszak túlzott alkalmazását, továbbá a véleménynyilvánítás szabadságának és a tömegtájékoztatás szabadságának megsértését.
                           Ennélfogva felelősség terheli az emberi jogok súlyos megsértéséért, valamint a civil társadalom és a demokratikus ellenzék elnyomásáért.
                        
                        
                           2021.8.2.
                        
                     
                           12.
                        
                        
                           Alba Luz RAMOS VANEGAS
                        
                        
                           Beosztás(ok): a Nicaraguai Köztársaság Legfelsőbb Bíróságának (Supreme Court of Justice) elnöke
                           Születési idő: 1949. június 3.
                           Nem: nő
                           Állampolgárság: nicaraguai
                           Útlevélszám: A0009864 (Nicaragua)
                        
                        
                           Nicaragua Legfelsőbb Bíróságának (Supreme Court of Justice) elnökeként felelős azért, hogy a bírói hatalom az Ortega-rezsim érdekeit kiszolgáló eszközzé vált az ellenzék tevékenységeinek szelektív módon történő bűncselekménnyé nyilvánítása, a jogszerű eljáráshoz való jog szisztematikus megsértésének permanenssé tétele, az önkényes letartóztatások, valamint a politikai pártok és az ellenzéki jelöltek be-, illetve eltiltása révén.
                           Ennélfogva felelősség terheli a Nicaraguában történt súlyos emberi jogi jogsértésekért, a civil társadalom és a demokratikus ellenzék elnyomásáért, valamint a jogállamiság súlyos veszélyeztetéséért.
                        
                        
                           2021.8.2.
                        
                     
                           13.
                        
                        
                           Juan Carlos ORTEGA MURILLO
                        
                        
                           Beosztás(ok): a Canal 8 csatorna és a Difuso Comunicaciones igazgatója, a május 4-e szandinista mozgalom (4th of May Sandinista Movement) vezetője, a Nicaraguai Köztársaság elnökének és alelnökének fia
                           Születési idő: 1982. október 17.
                           Állampolgárság: nicaraguai
                        
                        
                           Daniel Ortega elnök és a first lady, Rosario Murillo alelnök fia. Az egyik fő propaganda-televíziócsatorna, a Canal 8 igazgatója, valamint a május 4-e szandinista mozgalom (4th of May Sandinist Movement) vezetője. Beosztásában hozzájárult a véleménynyilvánítás és a tömegtájékoztatás szabadságának korlátozásához. Nyilvánosan megfenyegette az Ortega-rezsimmel szemben álló nicaraguai vállalkozókat. Ennélfogva felelősség terheli a nicaraguai demokrácia aláásásáért és a civil társadalom elnyomásáért. Rosario Murillo alelnök fiaként kapcsolat fűzi a Nicaraguában történt súlyos emberi jogi jogsértésekért és a civil társadalom elnyomásáért felelős személyekhez.
                        
                        
                           2021.8.2.
                        
                     
                           14.
                        
                        
                           Bayardo ARCE CASTA ÑO
                        
                        
                           Beosztás(ok): a Nicaraguai Köztársaság elnökének gazdasági tanácsadója
                           Születési idő: 1950. március 21.
                           Nem: férfi
                           Állampolgárság: nicaraguai
                        
                        
                           Daniel Ortega elnök gazdasági tanácsadójaként Bayardo Arce Castano jelentős befolyással bír az Ortega-rezsim politikájára. Ennélfogva kapcsolat fűzi a Nicaraguában történt súlyos emberi jogi jogsértésekért felelős személyekhez.
                           Nevezett személy támogatta az ellenzéki jelöltek választásokon való részvételét megakadályozó jogszabályok kidolgozását. Ennélfogva felelősség terheli a nicaraguai civil társadalom és demokratikus ellenzék elnyomásáért.
                        
                        
                           2021.8.2.”